Okresná prokuratúra Považská Bystrica 
Ľ. Štúra 1, 017 01 Považská Bystrica 1

Sp. zn. : Pv 571/14/3306	Považská Bystrica, 3.6.2014
EEČ : 2-26-93-2014

U Z N E S E N I E

Trestná vec:	obvinený XXXXX 
Prečin:	spolupáchateľstvo krádeže podľa § 20, §  212 odsek 1 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátorka Okresnej prokuratúry Považská Bystrica
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
dňa 18.05.2013 v čase o 08.20 h na ulici Okružnej v Považskej Bystrici, na pravej strane hlavnej cesty v smere k Železničnej stanici, vo vzdialenosti 300 metrov pred Orlovským mostom na okraji cesty pri zvodidlách spoločným konaním s obv. XXXXX a  obv. XXXXX, proti ktorým je vedené samostatné trestné konanie, odcudzili liatinovú mrežu o rozmere 30 cm x 40 cm z uličného vpustu na odvod dažďovej vody, a to tak, že ju vybrali z osadenia v cestnom telese, preniesli k železničnej trati, kde ju opakovanými údermi a hádzaním na koľajnice rozbili, čím Mestu Považská Bystrica, XXXXX, Považská Bystrica, IČO: XXXXX spôsobili škodu vo výške 306,42 -€

lebo je trestné stíhanie neprípustné podľa § 9 odsek 1 písmeno d

Odôvodnenie:
Poverený príslušník Obvodného oddelenia PZ Považská Bystrica uznesením ČVS: ORP-XXXXXPB-PB-2013 zo dňa 18.05.2013 podľa § 199 ods. 1 Tr. poriadku začal trestné stíhanie vo veci prečinu krádeže podľa § 212 ods. 2 písm. f/ Tr. zákona.

	Poverený príslušník Obvodného oddelenia PZ Považská Bystrica uznesením ČVS: ORP-XXXXX/PB-PB-2013 podľa § 206 ods. 1 Tr. por. vzniesol obvinenie XXXXX za spolupáchateľstvo prečinu krádeže podľa § 20, § 212 ods. 1 Tr. zák. v podstate na tom skutkovom základe, že dňa 18.05.2013 v čase o 08.20 h na ulici Okružnej v Považskej Bystrici, na pravej strane hlavnej cesty v smere k Železničnej stanici, vo vzdialenosti 300 metrov pred Orlovským mostom na okraji cesty pri zvodidlách spoločným konaním s obv. XXXXX a  obv. XXXXX, odcudzili liatinovú mrežu o rozmere 30 cm x 40 cm z uličného vpustu na odvod dažďovej vody, a to tak, že ju vybrali z osadenia v cestnom telese, preniesli k železničnej trati, kde ju opakovanými údermi a hádzaním na koľajnice rozbili, čím Mestu Považská Bystrica, XXXXX, Považská Bystrica, IČO: XXXXX spôsobili škodu vo výške 306,42 -€.

Poverený príslušník Obvodného oddelenia PZ Považská Bystrica uznesením ČVS: ORP-XXXXX/PB-PB-2014 zo dňa 26.05.2014 podľa § 21 ods. 1 Tr. por. per analogiam vylúčil trestnú vec obvineného XXXXX, nar. XXXXX na samostatné konanie, s tým, že uvedená trestná vec bude vedená na Obvodnom oddelení PZ Považská Bystrica pod ČVS. ORP-XXXXX/PB-PB-2014.

Poverený príslušník Obvodného oddelenia PZ Považská Bystrica dňa 29.05.2014 predložil dozorujúcej prokurátorke návrh na zastavenie trestného stíhania podľa § 215 ods. 1 písm. d/ Tr. por. s poukázaním na ustanovenie § 9 ods. 1 písm. d/ Tr. por.

Preskúmala  som na vec sa vyšetrovací spis ČVS: ORP-XXXXXPB-PB-2014 a dospela som k záveru, že návrh povereného príslušníka PZ je opodstatnený.

V priebehu trestného stíhania vedeného proti  obv. XXXXX,  obv. XXXXX a  obv. XXXXX boli vypočutí: obv. XXXXX,  obv. XXXXX a  obv. XXXXX, svedok - poškodený XXXXX, boli zabezpečené listinné dôkazy - zápisnica  o obhliadke miesta činu s fotodokumentáciou, znalecké posudky XXXXX., znalca z odboru zdravotníctvo, odvetvie psychiatria, odborné vyjadrenie s.r.o. JHS, Martin, Sládkovičova 10 k stanoveniu všeobecnej hodnoty majetku, správy na obvinených, odpisy registra trestov, priestupkové indexy a úmrtný list č. XXXXX/2014.
	
V priebehu skráteného vyšetrovania bolo povereným príslušníkom PZ  zistené, že obv. XXXXX zomrel.

	Na základe uvedeného bol z Matričného úradu Považská Bystrica zabezpečený úmrtný list       č. XXXXX2014. 

Z úmrtného listu č. XXXXX2014 vystaveného dňa 12.05.2014, zapísaného v knihe úmrtí matričného úradu Považská Bystrica, zväzok XXXXX, ročník 2014, na strane XXXXX, pod poradovým číslom XXXXX, nepochybne vyplýva, že obv. XXXXX, nar. XXXXX, naposledy trvale bytom XXXXX, okres XXXXX, dňa 11.05.2014 v Považskej Bystrici zomrel.

Podľa § 215 odsek 1 písm. d/ Tr. poriadku prokurátor zastaví trestné stíhanie, ak je trestné stíhanie neprípustné podľa § 9 Tr. poriadku. 

V rámci takto vymedzeného ustanovenia prokurátor zo zákona musí trestné stíhanie zastaviť, keď sa hodnoverným spôsobom dozvie o vzniku niektorého z dôvodov uvedeného v § 9 odsek 1 Trestného poriadku. 

	Podľa § 9 odsek 1 písm. d/ Tr. poriadku trestné stíhanie nemožno začať a ak už bolo začaté, nemožno v ňom pokračovať a musí byť zastavené proti tomu kto zomrel alebo bol vyhlásený za mŕtveho. 

S poukazom na tieto skutočnosti som rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Vladimíra Rendeková
prokurátorka